આંકલાવ પીએસઆઇ પી.એન.સિંઘે હત્યાના મુખ્ય સૂત્રધાર વાંસખીલિયાના અલ્પેશ મનુ પરમારને મહારાષ્ટ્રના પાલઘરથી ઝડપી પાડી સાત દિવસના રિમાન્ડ મેળવી તપાસ હાથ ધરી હતી. જેમાં ગુનામાં વપરાયેલા બાઇક જે બનાવ બાદ નાપા પાસે બિનવારસી છોડી દીધેલ અને બે દિવસ પછી પોતાના ભાઈને આ બાઇક લઇ આવવાનું જણાવતાં આ બાઈક પોલીસે કબજે લીધુ હતું. જ્યારબાદ ગુનામાં વપરાયેલા બે મોબાઈલ અને સિમ કાર્ડ પણ જે તોડી નાખીને આંકલાવ રણપીપળી વિસ્તારમાં એક ડાંગરના ખેતરમાં નાંખી દેવાયા હતા. જેથી પોલીસે આરોપી અલ્પેશ પરમારને સાથે રાખીને મોબાઇલ અને સીમકાર્ડના ટૂકડા કબ્જે લઇ આગળની કાર્યવાહી હાથ ધરી છે. આ ગુનામાં હજુ માસ્ટરમાઇન્ડ સહિતના આરોપીઓ પકડવાના બાકી છે. પરંતુ આ હત્યાકાંડને અંજામ આપ્યા બાદ અગાઉથી નક્કી થયા મુજબ એક પણ આરોપીએ એકબીજા સાથે વાત કરી નથી.